Skal man tro lokalavisen Dalarnas Tidningar, er svenske Simon Strand så godt som tabt for Lyngby Boldklub og på vej til Allsvenskan-klubben Dalkurd. Men måske er backen ikke den eneste, der benytter sig af mulgiheden for at kunne forlade den nødlidende Superliga-klub gratis.

Ifølge BT er der en budkrig i gang på Lyngbys største profiler, der fra i dag kan ophæve deres kontrakter. Det skulle særligt var Mikkel Rygaard, der tiltrækker sig interesse fra interesserede parter.

Læs også: Lyngby melder ud: Kan ikke betale spillerne tirsdag

I går anbefalede Spillerforeningen ellers, at spillerne lod klubben få til på fredag til at finde nye investorer, der enten kan sikre driften (og dermed lønnen) resten af sæsonen eller helt overtage klubben på permanent basis. Spillernes fagforening gjorde det dog også klart, at den var parat til at hjælpe sine medlemmer, hvis de hver især ønskede at få ophævet aftalen.

I fredags sendte spillerne et såkaldt påkrav til Lyngby på baggrund af den manglende løn for januar. Klubben havde deadline i går for at finde penge til lønnen, men den kom aldrig. Derfor kan spillerne altså fra i dag, onsdag, frit skifte klub, fordi Lyngby har misligholdt deres kontrakter.

Forårspremieren mod Brøndby IF på søndag er fortsat i fare for at blive aflyst. Lyngby skal senest i morgen oplyse Divisionsforeningen, om klubben kan gennemføre kampen - herunder sørge for en kampklar bane og sikkerhed for de talrige Brøndby-fans, der forventes at møde op.

Sponsoreret:

Drømmer du om en tur ud i Europa for at opleve den fede fodboldstemning på et af de helt store stadions?

Skal det være hos FC Barcelona, Real Madrid, Manchester United, Liverpool, Chelsea, Bayern München eller noget endnu bedre?

Få tre hurtige tilbud på den perfekte fodboldtur for dig og vennerne, for far og søn eller for hele familien.

Det er nemt, hurtigt og enkelt, og der er svar fra rejsearrangørerne inden for 24 timer – find dit rejsetilbud her.